το ηρωον κατεσκευασεν εις αιωνιον μνημην και τη μετα θανατον αφοσιωμενη θρησκεια ηροδοτος γαιου ιουλιου ασκληπιαδου πιναρευς κατα συνχωρημα ιουλιας ουηρανιας γεγονος επι αρχιερεος λικιννιου στασιθεμιδος ξανδικου δια των εν παταροις αρχειων εκμεμαρτυρημενου και εις τα πιναρεων αρχεια εαυτω και γυναικι αυτου και τεκνοις τληπολεμω ιασονος καθ υιοθεσιαν ηροδοτου πιναρει και γυναικι αυτου και συμφερουση ηροδοτου και αδελφω τληπολεμω γαιου ιουλιου ασκληπιαδου πιναρει και τοις εξ αυτων και εκ τουτων γεννηθεισιν αλλω δε ουδενι εξεσται εν τω ηρωω ταφηναι ουτε συνχωρησαι τινι κατ ουδενα τροπον ουτε προσενγραψαι η εκκολαψαι της επιγραφης του ηρωου μονων θαπτομενων εν τω υποσοριω των θρεπτων εκαστου ημων εαν δε τις παρα ταυτα ποιηση η κηδευση τινα εν τω ηρωω η κατασοφισηται τι περι τινος των προγε[γ]ραμμενων εστω ιεροσυλος και εξωθεν οφειλετω εκ των υπαρχοντων αυτου επιτειμιου τω πιναρεων δημω ουσης της κατηγοριας παντι τω βουλομενω επι τω τριτω μερει του χρηματος.
Lycia, W. — Perdikiai? — 146 AD
 146 AD